
JĖZAUS šIRDIS 
IR 
* MŲSŪ LAIKAI 


DAUGELIS NESUPRANTA 


Daug žmonių iki šiolei dar 
gerai neįvertino tikro pamal- 
dumo į Švenč. Jėzaus širdį. 
Užuot pažiūrėję, kaip jis išro- 
do visame savo pilnume, jie sų- 
skaldo jį į tūkstančius pamal- 
džių praktikų. Visos tos mal- 
dos, litanijos ir t. t. yra geros, 
bet jos dar negali aiškiai ir vi- 
sims suprantamų būdu iš- 
reikšti pilnos šio pamaldumo 
reikšmės, jei nera gaivinamos 
pagrindinės minties. Visos tos 
pamaldžios praktikos turčtų 
būti tik daliniais tikrojo Jė- 
zaus Širdies garbinimo min- 
ties pasireiškimais. 

Daugeliui pamaldumas į 
Švenč. Jėzaus Širdį yra tik 
praktika 9-nių pirmųjų mėne- 
sio penktadienių. Man pasitai- 
kė sutikti jaunuolį, kuris jau 
nuo seno netvarkingai gyveno 
ir, mano įspėtas, vargšelis at- 
sakė: “Ko norite, aš esu tikras, 
kad būsiu išganytas. Būdamas 
mokykloje ėjau Komunijos per 
devynis pirmuosius mėnesio 
penktadienius. Todėl, pagal di- 
dįjį Jėzaus Širdies pažadą, esu 
tikras, kad nemirsiu mirtinoje 
nuodėmėje ir kad, prieš stoda- 
mas į Dievo teismą, galėsiu at- 
likti išpažintį". 

Šiam nelaimingajam šŠvenč. 
Jėzaus Širdis virto priemone 
išeikvoti ir išniekinti jo bran- 
gią jaunystę. 

Kiti pamaldumą Švenč. Jė- 
zaus Širdžiai suveda į procesi- 
jas, maldų vainikėlius, Jėzaus 
Širdies paveikslų laikymą na- 

muose irį panašius dalykus, 
kai tuo tarpu visos šios gra- 
žios krikščioniškojo pamaldu- 
mo pratybos tėra vien išvirši- 
niais organizmo nariais, kurie 
reikalingi gaivinančios sielos. 


Jėzaus ir Bažnyčios mintis 


Pasakykime tuojau: remian- 
tis paties Išganytojo ir Bažny- 
čios mintimi ir gerai įsiskai- 
čius į didžiausiųjų Švenč: Jė- 
zaus Širdies garbintojų pareiš- 
kimus, kurių tiek daug randa- 
me šv. "Margaritos Marijos Ala- 
cogue, pal. T. de la Colombiere 
S. J., šv. Gertrūdos, T. Bernar- 
do de Hoyos S. J., T. P. Carda- 
veras, Sesers Benignos Conso- 
latos ir kitų naujų laikų šven- 
tųjų raštuose, — pamaldumas 
į Švenč. Jėzaus Širdį yra kaž- 
kas didingo, be galo didingo, 

ko niekas neturi teises susmul- 
kinti pagal mažutės galvelės 
supratimą, nors turėtų ir pa- 
čias visų pamaldžiausių pasau- 
ly intencijas. 

Prieš pasakydami, kaip gali- 
ma praleisti, pav., birželio me- 
nesį, ar kokį kitą metų laiko- 
tarpį tokioje vienybėje su 
Švenč. Jėzaus širdimi, kurią 
Bažnyčia vadina “šventumo ir 
gyvybės šaltiniu", turime rū- 
pestingai ir tiksliai aptarti šio 
pamaldumo pobūdį. 


Tai labai panašu į pasau- 
lio atpirkimo darbą 


T. Alcaniz S. J. ir kiti tyrinė- 
tojai gilinosi į šv. Margaritos 
ir kitų Švenč. Jėzaus Širdies 
apaštalų gyvenimus ir jų raš- 
tus, norėjo suprasti šio gra- 
žaus pamaldumo prigimtį, ku- 

ris, daug žadėdamas, šiandien 
taip sparčiai auga visuose pa- 
saulio kraštuose. 


Ištyrus visus dokumentus 
paaiškėjo, — kalbėsiu didžiųjų 
Paray - le - Monial apreiškimų 
posakiais, — kad Švenč. Jėzaus 
širdies garbinimas reiškia to- 
kį įvykį, kuris gali būti lygina- 
mas su pasaulio atpirkimo 
darbu. “Švenč., Jėzaus Širdis", 
sako šv. Margarita; “parodė, 
kad šis pamaldumas yra lyg 
paskutinė Jo meilės pastanga, 
norinti padečti žmonėms šiais 
naujaisiais meilaus atpirkimo 
amžiais. Švenč. Jėzaus Širdis 
nori išvaduoti žmones iš ščto- 
no karalystės. Ji nori tą pikto- 
jo karalystę sunaikinti ir mus 
įkurdinti saldžioje Dievo mei- 
lėje. Tą meilę pirmiausia trokš- 
ta įskiepyti širdyse visų tų, ku- 
rie pamils šį pamaldumą". 

Paskutinis Dievo meilės 


išradimas 

“Man rodos, jog didžiausio 
mūsų Viešpaties troškimo, kad 
Jo Švenč. širdis būtų garbina- 
ma kokia nors ypatinga pagar- 
ba, tikslas yra atnaujinti sielo- 
se Jo atpirkimo vaisius. Tam 
Jis padarė savo Širdį, tartum, 
antrąjį tarpininką tarm Dievo 

ir žmonių, kurių nuodėmės y- 
ra labai padaugėjusios. Jos 
taip pagausėjo, kad Jėzui rei- 
kia panaudoti visą Savo galią, 
prašant žmonėms pasigailėji- 
mo". 


“Pamaldumas į Švenč. Jė- 
zaus Širdį apima begalinius 
turtus, kuriuos Jis nori išlieti 
ant visų geros valios širdžių. 
Tai yra paskutinė Viešpaties 
meilės pastanga atvesti nusi- 
dėjėlius prie atgailos ir duoti 
jiems gausių vaisingų ir pa- 
švenčiamų malonių išganymui 
pasiekti. ši Dieviškoji Širdis 
yra dangaus turtas, mums 
duotas, kaip paskutinis Jo mei- 
Iės išradimas". 

“Per pamaldumą į Švenč, Jė- 
zaus Širdį Jis nori įgyti kuo 
daugiausia ištikimų sau tarnų, 
patikimiausių draugų ir visai 
atsidavusių sūnų". 

Noriu naujo visuomenės 
prisikėlimo! 

“Palaiminimai ir malonių 
turtai, kurie glūdi Švenč. šir- 
dyje, yra begaliniai. Aš neži- 
nau, ar yra dvasiniame gyve- 
nime kokia kita pamaldumo 
praktika, kuri galėtų taip grei- 
tai iškelti sielą į aukščiausią 
tobulumo laipsnį ir duoti pa- 
ragauti tikrųjų džiaugsmų, 
kuriuos galima rasti tik Jė- 
zaus tarnyboje. "Taip, tai sa- 
kau visiškai įsitikinusi! Jei 
žmonės žinotų, kaip patinka 
Viešpačiui Jėzui šis pamaldu- 
mas, nebūtų nė vieno krikščio- 
nies, nors ir kažin kaip mažai 
mylinčio šį meilingą Išganyto- 
ją, kuris tuojau neimtų šio pa- 
maldumo praktikuoti''. 

“Vienuoliai per jį gaus tiek 
pagalbos, kad nereikės kitų 
priemonių pirmykščiam karš- 

tumui atstatyti ir atšalusiose 
bendruomenėse  tiksliausiam 
regulos laikymui įvesti. O tie, 
kurie griežtai laikosi savo įsta- 
tų, per šį pamaldumą pasieks 
tobulybės viršūnes". 

“Pasaulininkai per šį meilin- 
g3jį pamaldumą gaus visų ma- 
lonių, kurių reikia jų luomui: 
taiką šeimynose, paguodą kan- 
čiose, dangaus palaimą visuo- 
se darbuose ir suraminimą 
varguose. šioje širdyje jie visi 
tikrai ras prieglaudą savo gy- 
venime ir ypač mirties valan- 
doje. Kaip saldu bus mirti po 
to, kai pastoviai ir jautriai bu- 
vo praktikuotas pamaldumas į 
Švenč. Jėzaus širdį". 

“Mano Dieviškasis Mokyto- 
jas man davė suprasti, kad tie, 
kurie dirba sielų išganymui, 
turės pasisekimo ir mokės su- 
jaudinti užkietėjusias širdis, 
jei bus nuoširdžiai pamaldūs į 

švenč. Jo širdį ir stengsis Jos 
garbinimą visur skleisti ir gY- 
vendinti". 

“Pagaliau, kaip bežiūrėsim, 
bus aišku, kad nėra pasauly 
asmens, kurs negautų kokios 
nors dangaus pagalbos, jei tik 
jis tikrai ir ištikimai mylės Jė- 
zų Kristų. Tokia meilė Jam pa- 
rodoma, praktikuojant pamal- 
dumą į švenč. Jo Širdį". 

Kiti Jėzaus širdies ištikimie- 
ji savo kalba nesiskiria nuo 
Margaritos Marijos Alacogue. 
Tėvas de Hoyos S. J. apie Jė- 
zaus Širdies pamaldumą ši- 
taip kalba: “Nuo to laiko, kai 
pasaulis yra pasauliu, niekas 
kitas neteikia Dievui tiek gar- 
bės ir neneša Bažnyčiai tiek 
naudos, kaip tikrai gilus ir 
nuoširdus pamaldumas į šven- 
čiausią Jėzaus Širdį". 

Seseriai Benignai Consolatai 
švenč. Jėzaus Širdis sakė: “Aš 

rengiu savo gailestingumo 
darbą. Noriu naujo visuome- 
nės prisikėlimo! Noriu, kad šis 
prisikėlimas būtų meilės dar- 
bu 

“Mano širdis bus viso pasau- 
lio išganymas!* 

“Mano širdis nebegali išlai- 
kyti malonių turtų, kuriuos tu- 
ri savyje. Jaučiu reikalą apipil- 
ti jomis savo tvarinius". 

Ką tai reiškia ? 

Šiek tiek istorijos 

Atsiminkime laikus, kuriais 
kilo šis pamaldumas. Tai buvo 
XVII-tas šimtmetis. Protes- 
tantizmo sukeltas nelaimes 
sunku buvo ir suskaityti. Baž- 
nyčia pasruvo krauju, nes iš 
jos buvo išplėštos ištisos tau- 
tos. Ji, rodės, dar drebėjo dėl 
naujai gresiančių atpuolimų. 
Pačioje katalikybės krūtinėje 
atsirado baisi herezija. Tai bu- 

vo jansenizmas, tolinąs nuo Jė- 
zaus sielas. Kultūra, išdidusi 
dėl naujų to laiko mokslo išra- 
dimų, kėlė racionalizmo vėlia- 
vą. “Apšvietimo" skelbėjai gy- 
rėsi nušviesią žmonių protus 
ir išsklaidysią tariamas ap- 
reikštosios religijos tamsybes. 

Šiuo tad istoriniu momentų 
Paray-le-Monial'yje suskambė- 
jo dieviškasis nusiskundimas: 
“Štai Širdis, Kuri taip myli 
žmones. Iš jų tačiau daugiau 
nieko nepatiria, kaip nedėkin- 
gumą ir panieką". 

Šiuo metu Švenč. Jėzaus Šir- 
dis parodo naują kelią. šis ke- 
lias, jei gerai stebėsime, iške- 
lia tris ypatybes: 1) Jėzaus ka- 
ralystės laimėjimą ir visuoti- 
numą, 2) mūsų pasiaukojimą, 
3) meilės idealą. 


+ 

JEZAUS KARALYSTES 
„LAIMEJIMAS IR 
VISUOTINUMAS 

Ž B 


Met 
R RSS "7 
» Ųų t ia 


Meilės karalystė 


Prieš piktosios dvasios kara- 
lystę Jėzus nori įsteigti savo 
meilės karalystę. Taigi, pamal- 
dumas į Jėzaus Širdį jau nebė- 
ra bet kokia paprasta religinė 
praktika kitų pamaldumų tar- 

pe, bet kova, turinti įsigalėti 
visame pasaulyje. šio pamal- 
dumo skleidėjai trokšta, kad 
Jėzaus karalystė viešpatautų 
kiekvieno atskiro asmens šir- 
dyje ir plačioje visuomenėje. 
Sesuo Dieviškosios širdies Ma- 
rija savo laiške Leonui XIII, 
prašydama, kad jis paaukotų 
visą pasaulį Švenč, Jėzaus Šir- 
džiai, rašo: “Jis nušvies visą 
pasaulį nauja šviesa... tautos 
ir valstybės sužerės tos šviesos 
spindesiu, bus sušildytos tos 
Širdies karščiu"? 


Popiežiai kalba šv. Rašto 
žodžiais 

Kiekvieną kartą, kai paskai- 
tome popiežių raštus apie 
Švenč. Jėzaus širdį, pav. Pi- 
jaus XI “Miserentissimus Re- 
demptor", matome, kad jų lū- 
pose sužydi gražiausi Šv. Raš- 


tų 


to posakiai, aprašantieji Išga- 
nytojo karalystę: 

“Ir viešpataus nuo jūros iki 
jūros ir nuo upės iki žemės 
krašto" (Ps. 71). “Lenks savo 
kelius prieš Jį visi žemės kara- 
liai; visos tautos Jam tarnaus" 
(2 Ps.). “Ir atsimins, ir atsi- 
vers į Viešpatį visi žemės kraš- 
tai, ir nusilenks Jam visos tau- 
tų giminės" (21 Ps.). 

MŪSŲ PASIAUKOJIMAS 
Pasiaukojimas 


Didžiuosiuose apreiškimuose 
pirmojo punkto įvykdymas — 
yra kova su piktąja dvasia ir 
didingas Kristaus laimėjimas. 
Jis yra glaudžiai sujungtas su 
sielos pasiaukojimu, sielos, 
kuri nori sekti paskui Švenč. 
Jėzaus širdies vėliavą “Ne be 
reikalo", sako Tėvas Alcaniz 
S. J.: “to pamaldumo istorijoje 
randame pasiaukojimo mintį. 
Žmonių giminės paaukojimas, 
atliktas Leono XIII-jo, Pijaus 
XI-jo įsakymas tą pasiaukoji- 
mą atnaujinti kasmet, tautų, 
provincijų, valsčių ir jų dalių, 
vyskupijų, parapijų, vienuolių 
Ordinų ir bendruomenių, šei- 
mų, įstaigų ir atskirų asmenų 
dažni pasiaukojimai juk turi 
ką nors pasakyti". 

Bet čia nereikia varžyti dva- 

sios paviršutiniškais formalu- 
mais. Pasiaukojimas nėra tik 
išviršinės apeigos ar kokia 
nors paprasta šventė. Ne! To 
pasiaukojimo esmė glūdi pave- 
dime šŠvenč. Jėzaus širdžiai 
visko, ką tik turime: savo jė- 
gų, turtų, šeimų ir tautų. 


Pasiaukojimo esmė 


“Pasiaukojimo esmė", kaip 
sako šv. Margarita Marija Ala- 
cogue: “yra visiškas paaukoji- 
mas Jo širdžiai viso to, kas 
mums priklauso". Tas pamal- 
dumas reikalauja, kad mes pa- 
vestume Jam mūsų sielą, lais- 
vę, mūsų kūną, mūsų veiklu- 
mą ir visus mūsų užsimojimus, 
visiškai pasitikėdami Jo žo- 
džiais: “Tu rūpinkis Mano šir- 
dimi ir Jos reikalais, o Mano 
Širdis rūpinsis tavimi ir tavo 
reikalais". 

Sakyti “pasiaukojimas" reiš- 

kia sakyti — “atlyginimas to 
žmogaus, kurio širdis negali 
likti šalta ir nejautri Dievo at- 
žvilgiu, To Dievo, Kurs yra 
niekinamas, iš naujo plaka- 
mas, spiaudomas ir kryžiuo- 
jamas. Tas pasiaukojimas reiš- 
kia apaštalavimą visomis jo 
formomis: maldos ir veikimo 
apaštalavimas, apaštalavimas, 
atliekant savo asmenines, šei- 
mynines ir socialines parei- 
gas". Todėl, rodydami kitiems 
gera pavyzdį, kantriai kentė- 
dami, mes ir stengiamės pa- 
gerbti Švenč. Jėzaus širdį “vi- 
sa garbe, meile ir pagarba, ku- 
ri yra mūsų galioje. Tik tada 
mes tikrai apaštalaujame! Tas 
apaštalavimas gali pasiekti net 
to, kad žmonės aukoja patys 
save, kaip auką, trokštančią 
save visiškai pavesti švenč. J6- 
zaus Širdžiai Jos planams vyk- 
dyti. 

Mūsų idealas 


šv. Margarita Marija, kalbė- 
dama apie pal. T. de la Colom- 
biere, sako, kad vienintelis ide- 
alas, kuris turi mums rūpėti, 
tai noras gyventi tik tam, kad 
Kristaus Širdis būtų visų my- 
lima ir garbinama ir kad galė- 
tume pasakyti su šventuoju jė- 
zuitu: “Mano širdis nieku dau- 
giau nesirūpina, kaip tik tos 
Dieviškosios Širdies reikalais". 

Pamaldumo praktikos 

Tikrai reikalingi bus pirmie- 
ji devyni menesio penktadie- 
niai, kasdienis savo veiksmų 
(kaip paskiau pabrėšime) pa- 
aukojimas Švenč. Širdžiai, mė- 
nesinės atlyginamosios Komu- 
nijos, šv. valandos, šeimynų 
pasiaukojimas. Dar yra ir kitų 
labai gražių sąjūdžių, kaip tai: 
Eucharistijos karžygiai, Jė- 
zaus širdies Kunigų ir Jėzaus 

Širdies Misijų sąjungos, birže- 
lines pamaldos, kasdienis pasi- 
aukojimas, ir Švenč. širdies 
šventė penktadienį po Dievo 
Kūno oktavos. 


Tautos Kristui 


Neturėjo stigti ir to, kad tau- 
tos paskelbtų karališką Jėzaus 
širdies valdžią Kolumbijoje, 
Ispanijoje, Lenkijoje, Maltoj,, 
Kostarikoje, Čekoslovakijoje, 
Jugoslavijoje, Kroatijoje, Bo- 
livijoje, Lietuvoje ir Skandina- 
vijos bei Argentinos katalikų 
"tarpe. Taip pat reikėjo, kad I- 
talijos Katalikų Universitetas 
būtų pavadintas Švenč. Jėzaus 
Širdies Universitetu. | 

Tačiau įsidėmėkime! Visi šie 
gražūs ir didingi dalykai nebū- 
tų tikras pamaldumas į švenč. 
Jėzaus širdį, jei jie neišreikštų 
tos gilios minties, apie kurią 
esame anksčiau kalbėję. 

TYLI IR PASIAUKOJAN- 
čIOJI MEILĖ 


Tik meilės 


Pagaliau, prie Jėzaus kara- 
lystės visuotinumo ir mūsų pa- 
siaukojimo kovoti dėl Jos lai- 

mėjimų dar prisideda Meilės 
sąvoka. Kristus Savo Švenč. 
širdimi nori nugalėti pasaulį. 
Jis išsirinko to pamaldumo a4- 
paštalais dvi sielas, mokančias 
myleti: viena iš jų buvo šv. 
Margarita Marija Alacogue, 
iš Aplankymo vienuolyno, kų- 
ri vaizduoja tyliai besimel- 
džiančią ir besiaukojančią mei- 
lę, o antroji — tai pal. Tėvas 
de la Columbiere, sūnus tos 
Draugijos, kuri žino, kas yra 
kovojanti meilė, ir kuri su Šv. 
Ignacu Loyola, savo Rekolek- 
cijose, rodo Kristaus karalys- 
tę, kviečia ja gėrėtis ir ją pa- 
milti. 

Neturėjo meilės Liuteris, 
kurs skelbė — “stipriai nusi- 
dėk, dar stipriau tikek". Ne- 
giedojo meilės Jansenijaus 
"Augustinas", nepažino meilės 
ir šaltas bei abstraktus racio- 
nalistų ir “apšviestųjų" inte- 
lektualizmas. 

Štai Širdis 

Didžiausia pasaulio jėga yra 
širdis. Taip, tai tiesa. Tai yra 
Dievo, tapusio žmogumi, Šir- 
dis, Kuri mums paaiškina Bet- 
liejaus, Paskutinės Vakarienės 
ir Kalvarijos kalno reikšmę. 
Jis užmiršusiai Jo begalinę 
meilę visuomenei apsireiškia, 
rodydamas ranka savo Širdį, ir 
tyliai, bet galingai kalbėda- 
mas: “Štaj širdis, Kuri taip 
saNE, yra pamylėjusi žmo- 
nes.. 


Meilės diena 


Kiekviena praktika šŠvenč. 
Jėzaus Širdies garbei turi šį 
ypatingą meilės atspalvį. Jei 
Jėzus savo švenč. Širdies šven- 
tę paskyrė penktadienį, tai dėl 
to, kad penktadienis yra Mei- 
Išs diena. Diena, kurią Jo Šir- 
dis iš pervertos "krūtinės išlei- 

do į visų amžių žmoniją savo 
neapsakomos meilės šauksmą. 
Jei prašo Komunijų, ypač kiek- 
vieną pirmąjį kiekvieno mėne- 
sio penktadienį, tai dėl to, kad 
Meilės Sakramento negalima 
atskirti nuo Širdies, Kuri jį į- 
steigė ir Kuri plaka, pasislėpų- 
si po balta Ostijos priedanga. 


Meilė nemylima, bet ji 
nugalės 


Jei pamaldumas į švenč. Jė- 
zaus Širdį prašys atlyginimų, 
pasiaukojimų, didelių aukų, 
tai ypač dėl to, kad meilė žmo- 
nių yra nemylima, ir dėl to, 
kad Tai Širdžiai, iš Kurios 
plaukia mūsų išganymas, turi 
būti pripažintas dėkingumas. 
Atskiriems asmenims, šei- 
moms, kurios Jai pasiaukoja, 
tautoms, kurios į Ją kreipiasi, 
Švenč. Jėzaus Širdis kalba tik 

apie meilę. Pasaulis bus nuga- 
letas Meilės ir tik Meile! Ir 
Meile! Ir Meilės Valdovo ran- 
kos, ištiestos ant kryžiaus, ap- 
kabins ateitį, kuri artinasi prie 
Jo Švenč. Širdies. 

PRAKTIšKOS IšVADOS 


Dabar labai lengva kalbėti 
apie praktiškus būdus, kurie 
parodys mums, kaip mes gali- 
me glaudžiai bendrauti su mei- 
lingąja Švenč. Jėzaus širdimi. 


Kovoti, mylėti 


Praktikuoti Švenč. Jėzaus 
širdies pamaldumą yra ne kas, 
kita, kaip pasiryžimas aukotis 
šventai kovai Meilės vardu ir 
noras laimėti visą pasaulį Kris- 
tui. Pirmu pažvelgimu toks 
idealas gąsdina. Argi mes gali- 
me imtis tokio begalinio ir, sa- 
kyčiau, neprotingo darbo — 

atversti pasaulį Švenč. Šir- 
džiai? Juk tai atrodo tik ne- 
protingo žmogaus svaičiojimu. 


Laimejimo paslaptis 


Bet tokia nuomonė parodo 
tik visišką antgamtinės tikre- 
nybės nesupratimą. Gal tai 
mes, vargšai ir silpnučiai, tu- 
retume įvykdyti tokį didingą 
užsimojimą? Ne! Mes turime 
būti vien glaudžiai susijungę 
su Kristaus širdimi. Jos malo- 
ne neatskiriamai sujungs mus 
su savim. Tuomet jau ne mes 
būsime, kurie meldžiamės, ko- 
vojame ir nugalime, bet Jis 
bus mumyse! Ir su Juo, Kuris 
mus stiprina, Kuris mumyse 
gyvena ir mums duoda gyven- 
ti Jo dieviškuoju gyvenimu, — 
mes viską galime. Taigi, turi- 
me surinkti savo maldas, savo 
veiklumą, savo ašaras, pasiau- 
kojimus, savo apaštalavimą ir 

viską sudėti į Švenč. Kristaus 
Širdį, kad pasiektų kilnų mei- 
lės idealą, kurį Jis mums nuro- 
do. 


Vidinis gyvenimas 


Kitaip tariant, tikrojo Švenč. 
Širdies pamaldumo esmę duo- 
da vidinis gyvenimas. Gyve- 
nant vidiniu gyvenimu, pa- 
veikslai, iškilmės, maldos, įvai- 
rios praktikos Švenč. Širdies 
garbei turi vieną sielą. Be to, 
gyvenimo mes visada liksime 
paviršutiniški. 

Mokytas jezuitas T. Juoza- 
pas Petazzi gražiame veikalėly 
apie Maldos Apaštalavimą ir 
pamaldumą į Švenč. Jėzaus 
Širdi, rašo: “Atidžiai skaityda- 
mi švenč. Jėzaus Širdies mo- 
kinės, šv. Margaritos Marijos, 
raštus, matome, jog Švenč. 
Širdies garbinimas siekia, kad 
mes ir savyje atvaizduotume 

KRISTUS 


IR ŠEIMA 

Jėzaus vidinį gyvenimą. Ir tai 
savaime suprantama, nes pa- 
maldumas į švenč. Jėzaus Šir- 
dį negali tureti savo šaknų ki- 
tur, kaip tik Jėzaus Širdyje. 
Pamaldumas į Dieviškąją Šir- 
di turi siekti — meilės jėga su- 
dievinti mūsų širdis, pakei- 
čiant jas į Dieviškąja Širdį. Iš- 
ganytojo jausmai turi likti 
mūsu jausmais, Jo gyvenimas 
turi likti mūsų gyvenimu. Įvai- 
riais būdais mūsų Viešpats pa- 
reiškė ši savo plana šv. Marga- 
ritai. Suimant ir sutraukiant 
tuos brangius ir dieviškus pa- 
mokymus, mums išrodo, jog 
galime pasakyti, kad visas pa- 
maldumas į švenč. Jėzaus Šir- 
dį, kaip pats Jėzus yra mokęs, 
suvedamas į mūsų vidaus gy- 
venimo pagilinimą. Rimtai ir 
uoliai praktikuojamas ant- 
gamtinis gyvenimas turi būti 
gyvenimas pilnas pasiaukoji- 


34 


mo, atlyginimo ir apaštalavi- 
mo. Taip kalbėdami nemano- 
me ką nors naujo pasakyti, bet 
norime labiau pabrėžti svar- 
biausią bruožą to tikrąja Žo- 
džio prasme gyvenimo, kurs 
meilės dėka yra pakeistas į vi- 
dinį Jėzaus gyvenimą“. 


Gyvenu tik Jėzui... nuolat 
meldžiuos 


Taip visa diena lieka pašven- 
tinta. Net paprasčiausi darbai 
tada yra perimami meilės dva- 
sioje ir kūdikiškai suderinami 
su Dangiškojo Tėvo valia. Tuo 
būdu visas mūsų gyvenimas 
virsta malda, t. y. širdies pa- 
kėlimu į Dievą. Tai mūsų atsi- 
davimas Kristui, kad Jo meilė 
viešpatautų pasaulyje. Tai at- 
silyginimas Švenč. Jėzaus Šir- 
džiai, Kuri aukojasi už mus 
kančios ir pasiaukojimo meile, 
Kristus mylėjo ir pasiaukojo... 

Mylėsiu ir pasiaukosiu! — yra 
visas pamaldumas į šŠvenč. 
Širdį. Toks pamaldumas moko 
mus gyventi Kristaus širdy, ir 
Kristaus širdis plaka mumyse. 


Koks mano pamaldumo 
laipsnis? 


Taigi, jei kas birželio mėne- 
sį ar kitu metų laikotarpiu no- 
ri sukurti savy didesnę meilę 
Švenč. Jėzaus Širdžiai ir gy- 
venti su Ja susijungęs, aišku, 
kad iš vienos pusės jis turi lai- 
kyti aiškios ir gyvos Švenč. Jė- 
zaus Širdies pamaldumo pras- 
mės, o iš antros pusės — ne- 
užmiršti, kad aukštesnis ar 
žemesnis to pamaldumo laips- 
nis pareina nuo mūsų dvasinio 
gyvenimo pagilinimo, nuo mū- 
sų atsidavimo ir pasiaukojimo 
duosnumo, nuo mūsų jausmų 
vieningumo su Švenč. Jo Šir- 
dies jausmais. 

švč. Panelė, šv. Pranciškus Salietis 

ir Palaimintas Klaudijus de la Co- 

„lumbiere, S. J. apsireiškia Šv. Mar- 
a garetai Marijai. 

Praktiški patarimai 


Dabar užteks paminčti kele- 
tą praktiškų nurodymų, kaip 
tą vieningumą galima savyje 
praktiškai išūgdyti. 


1. Stenkimes geriau 
suprasti 


Ir čia pirmiausia reikia suda- 
ryti savo pamaldumui dogma- 
tišką pamatą. Todėl, mąsty- 
mams ir dvasiniam skaitymui 
pasirinktos knygos, kurios 
kalba apie Švenč. Jėzaus Širdį. 
Reikia gerai įsidėmėti, kad 
Švenč. Jėzaus Širdies garbini- 
mo dalykas nėra vien tik Dievo 
meilė arba tik garbingiausioji 
kūniškoji Kristaus Širdis. Ne! 
Svarbiausia yra tikroji ir gy- 
voji Jėzaus Širdis, Kuri plaka 
Išganytojo krūtinėje, Kuri da- 
lyvauja Jo žmogiškume ir Kuri 

buvo ietimi perdurta ant kry- 
žiaus. Toji Širdis yra matomas 
Išganytojo meilės ženklas. 


2. Rytmetinis pasiauko- 

jimas 

Naudinga bus čia atkreipti 
visų dėmesį į rytmetinį darbu, 
maldų ir kentėjimų paaukoji- 
mą Švenč. Jėzaus Širdžiai, kaip 
to reikalauja iš savo narių Mal- 
dos Apaštalavimas ir Vyrų A- 
paštalavimas. 

Tas pasiaukojimas kai kam 
gali tapti vien mechaniškai at- ' 
kalbėta maldelė, apie kurios 
vidinį grožį žmogus daugiau 
ne nepagalvoja. Dažnai nepa- 
mąstome, kad tai yra paauko- 
jimas Švenč. Jėzaus Širdžiai 
per  Nekalčiausiąją Marijos 
Širdį viso to, ką darysime per 
visą dieną, o juk tai yra nepa- 
prastai svarbus ir vertingas 
aktas. 

Aušta. Žmogus pradeda nau- 
ją savo gyvenimo dieną. Mes 
norime, kad ji visa būtų ati- 
duota Švenč. Jėzaus Širdžiai. 
Tuo mes norime prisidėti prie 
meilingos Jo karalystės laimė- 
jimų pasaulyje. Turėdami pa- 
maldumą į švenč. Išganytojo 
Širdį, mes nusprendėme, kad 
viso mūsų gyvenimo tikslas 
būtų toks, kurs pranoktų že- 
mę ir pasikeltų iki švenč. Kris- 
taus Širdies. Todėl per kasdie- 
ninį pasiaukojimą mes pareiš- 
kiame, kad mūsų dienos laiko- 
tarpis bus ne tik gerai praleis- 
tas ir Dievo valiai palenktas, 
nes tai turi daryti kiekvienas 
kūrinys, bet kad jis turės bū- 
ti perimtas antgamtiškumu ir 
dieviškumu. O tai juk yra svar- 
biausias dalykas! 


Kadangi Kristaus Širdis yra 
amžinojo kunigo širdis, kuris 
kasdieną aukojasi Dieviška- 

jam Tėvui už mūsų nuodėmes 
ir atnaujina savo kryžiaus au- 
ką' kiekvienose Mišiose, tai 
mes aukojame savo dieną 
Švenč. Širdžiai atlyginti už pa- 
tirtus įžeidimus ir tomis inten- 
cijomis, kuriomis Jis nuolat 
aukojasi ant mūsų altorių. 
Taip mes jungiamės su Jo 
Švenč. širdimi. Visos mūsų 
maldos, mūsų darbai ir mūsų 
kentėjimai jungiasi su Išgany- 
tojo maldomis, rūpesčiais ir 
kentėjimais. 

Šis pasiaukojimas duoda to- 
ną visai dienai ir ne tik pašven- 
tina pačius mažiausius ir men- 
kiausius darbelius, juos iške- 
lia iki maldos aukštumų, bet 
siekia tvarkyti mūsų širdis pa- 
gal Dieviškąją Jėzaus širdį. 
Taip auštančio ryto ramume 
mes patvirtiname savo pasiry- 
žimą, kad kiekvienas naujos 
dienos akimirksnis būtų pa- 

skirtas siekti tam didžiajam 
idealui, kurio siekia pati švenč. 


* Jėzaus širdis. 


3. Atnaujinti 


Gera šį pasiaukojimą atnau- 
jinti kas valanda. Kiekvieną 
pasiaukojimą papuošti gražiu 
kreipimusi į Dievą, pv.: “Sal- 
džiausioji Jėzaus Širdie, pada- 
ryk, kad kaskart Tave labiau 
mylėčiau" (300 d. atl. Pijus IX, 
lapkričio 26 d. 1876). Dažnai 
pakartoti Jėzui, kad mes nori- 
me gyventi Jame, su Juo ir tik 
Jam, veikti, taip, kad mūsų 
kalbėjimo ir veikimo būdas na- 
mie ir kitur, o ypač mūsų a- 
paštalavimo darbai neturėtų 
kito tikslo, kaip tik Kristaus 
Širdies garbę. Aukoti Jėzui 
kiekvienos dienos ašaras ir 
skausmus. Visa tai padės išlai- 
kyti mūsų širdį nukreiptą į 
Dieviškąją Širdį. Padės išveng- 

ti blogų ir netaip kilnių inten- 
cijų, kurios, kaip kirminai daž- 
nai sugadina mūsų darbus. Tie 
kreipimaisi į Dievą padės atsi- 
minti rytmetinį pasiryžimą. 
Tuomet kiekviena diena bus 
pažymėta Švenč. širdies ant- 
spaudu. Kaip iš didelio anglų 
ar amerikiečių fabriko nieko 
neišeina nepažymėta “Made in 
England" ar “Made in Ameri- 
ca“, taip ir kiekvienas mūsų 
veiksmas, paaukotas Jo meilės 
pergalei pasiekti, turi būti taip 
atliktas, kad būtų vertas 
Švenč. Jėzaus Širdies antspau- 
do. 


Šitoks pasiaukojimas pavir- 
šutiniškam žmogui gali pasiro- 
dyti paprasta formulė, giles- 
niam yra vidinio gyvenimo 
programa. Tai akstinas sukur- 
ti mūsų dienos laikotarpį tokį 
gražų, kaip krikščioniškojo 
meno šedevras (gražiausias 

kūrinys). Tai yra šuolis į skais- 
tų apaštalavimą, į pasiaukoji- 
mo ir atlyginimo gyvenimą ir 
į tuos didinguosius Kristaus 
Karalystės akiračius, kuriuos 
yra atskleidęs pamaldumas į 
Švenč. Jėzaus širdį. 


4. Visa atnaujinti Kristuje! 


Kaip pagerėja tada mūsų da- 
lyvavimas šv. Mišiose. Aukoji- 
mas pasikeičia į girdimą Mi- 
šiose “Aukštyn širdis". Savo 
širdis mes siunčiame į Kris- 
taus Širdį. Kada ateina Paky- 
lėjimo valanda, kai kunigo 
rankos iškelia Konsekruotą 
Ostiją, kartu su Dievo tarnu 
ir su visa Bažnyčia mes kelia- 
me rankas į Dievišką Jėzaus 
Širdį. Komunija tada virsta 
Jėzaus širdimi, ateinančia į 
mus Savo Meilės Sakramente. 
Ir Mišios ir Komunija dvelkia 
vienu troškimu: “Švenčiausioji 


46 


Jėzaus širdies, teateina Tavo 
karalystė. Teateinie!' Neberū- 
pi mums mūsų savimyla, bet 
pirmąją vietą užima Jėzaus 
Kristaus ir Jo meilės reikalai. 
Mūsų prašymai lieka palenkti 
tam tikslui, į kurį veda pamal- 
dumas Švenč. Jėzaus Širdžiai. 
Tuo būdu namai, įstaiga, mo- 
kykla ir darbo vieta, į kurią 
mes einame, mums tampa 
šventove. Kas tada yra tavo, 
Montmartre, ta nuostabiai 
graži Švenč. širdies Bazilika 
Paryžiuje, palyginti su ta bazi- 
lika, kurią kiekviena, net visų 
menkiausia, nuolankiausia ir 
niekam nežinoma siela kasdien 
pastato Švenč. Širdies garbei? 
Pastato taip, kad kiekviena jos 
plyta yra kiekvienas tos dienos 
akimirksnis, kurs plasta meile 
ir gieda mūsų širdžių pasvei- 
kinimo giesmes maloniausiam, 
į mus ateinančiam istorijos 

Nugalėtojui. 

“Ateikite pas Mane visi, kurie 
vargstate....?' Mat. 11, 28. 

Šeimų Pasiaukojimas 
Švenč. Jėzaus Širdžiai 


Kunigo dalyvavimas reika- 
lingas norint gauti tai iškilmei 
skiriamus atlaidus. Išpuošia- 
mi namai gėlėmis, vėliavomis, 
paveikslais. Garbingiausią vie- 
tą užima Švenč. Jėzaus Šir- 
dies paveikslas ar stovyla, 
kuri bus iškilmių metu šventi- 
nama. Galima pasikviesti gi- 
mines ir kaimynus. 


Visi klaupiasi prieš paveiks- 
14 ir kalba garsiai “Tikiu į Die- 
vą Tėvą." Pasiaukojimo aktas 
yra skaitomas arba kunigo, 
arba šeimos galvos, arba visų 
sykiu. 

“Švenčiausioji Jėzaus Širdie, 
Tu apreiškei palaimintai Mar- 
garitai Marijai, kad trokšti 
viešpatauti krikščionių šeimy- 

nose, štai mes, atsiliepdami į 
tą Tavo neapsakomos meilės 
troškimą, visi čionai susirinkę, 
skelbiame ir pripažįstame vi- 
sišką ir aukščiausią Tavo val- 
džią mūsų šeimoje. 

Nuo šiol mes norime gyventi 
Tavo gyvenimą, norime rūpin- 
tis, kad mūsų šeimoje sužydė- 
tų tos dorybės, už kurias Tu 
prižadėjai suteikti ramybę že- 
mėje, norime nė iš tolo nepri- 
sileisti pasaulio dvasios, kurią 
Tu smerki. 


Viešpatauk mūsų protui tikė- 
jimo paprastumu, o mūsų šir- 
dyje Tau vienam liepsnojan- 
čia meile, kurios liepsnas mes 
palaikysime gyvas dažnai pri- 
imdami Švenč. Komuniją. 

Dieviškoji Širdie, teikis va- 
dovauti mūsų susirinkimams, 
laiminti mūsų dvasiškuosius ir 
laikinuosius reikalus, tolinti 

nuo mūsų sunkenybes, šven- 
tinti džiaugsmus ir lengvinti 
kentėjimus. O jei kuris nors 
iš mūsų, vargšas, jau tiek pro- 
to netektų, kad nusidėjimais 
Tave įskaudintų, primink jam, 
Saldžiausioji Širdie, kad puo- 
lusiam, bet atgailojančiam nu- 
sidėjėliui visuomet esi be galo 
gera ir gailestinga. 


Mušant gi atsiskyrimo valan- 
dai, ir mirčiai atnešant liūdėsį 
į mūsų šeimos židinį, visi mes, 
tiek išeinantieji, tiek pasilie- 
kantieji, pasiduosime amžinie- 
siems Tavo lėmimams. Mūsų 
paguoda tuomet bus prisimini- 
mas tos ateinančios dienos, 
kai visa šeima susijungusi 
danguje galės giedoti Tavo 
garbės ir geradarybių giesmę. 

Nekalčiausioji Marijos širdis 
ir garbingas Patriarkas šv. 
Juozapas teįteikia Tau šį mū- 
sų pasiaukojimą ir teprimina 

jį mumus per visas mūsų gyvė- 
nimo dienas. 

Tegyvuoja mūsų Karaliaus 
dr mūsų Tėvo Jezaus širdis! 


(Turint laiko, galima atskaityti 
ar atgiedoti švenč. Jėzaus Širdies Li- 
tanija). 


1. Surašomi visų šeimos narių var- 
dai ar tai pačiame Jėzaus širdies 
paveiksle tam paliktoje vietoje, ar 
atskirame lape, kurs tada rėmuose 
laikomas šalia paveikslo. Dar geriau, 
jei patys šeimos nariai savo ranka 
pasirašytų. 

2. Atlaidai: a. Pasiaukojimo dieną 
už atkalbėjimą akto prie Švenč. šir- 
dies paveikslo septyneri metai ir 
septynios  kvadragenos atlaidų. Vi- 
suotini, jei tą dieną buvo eita išpa- 
žinties ir priimta šv. Komunija. 

hb. Trys šimtai dienų atlaidų kas 

metą atnaujinant tą pasiaukojimą 
prie Jėzaus Širdies paveikslo. O vi- 
suotini, jei einama išpažinties ir pri- 
imama Komunija. Patartina pasiau- 
kojimą atnaujinti didelėse šventėse 
ir Pirmuose Penktadieniuose. 

3. Pasiaukavimo iškilmes vedęs ku- 
nigas rūpinasi šeimų vardus nedels- 
damas pasiųsti Maldos Apaštalavimo 
Direktoriui, St. Robert's Hall, Pom- 
fret Centre, Conn., kad įtrauktų į 
Knygas. 


24 


2. 

Švenčiausios Jėzaus 
Širdies Prižadėjimai 
“Aš suteiksiu jiems visas 
jų luomui reikalingas ma- 
lones. 

“Aš padarysiu jų namuose 


taiką. 


10. 


„ “Aš juos paguosiu visuose 


jų suspaudimuose. 


„ “Gyvenime, o ypač mirtyje, 


Aš būsiu jiems saugi prie- 
glauda. 


.„ “Gausiai laiminsiu visus jų 


sumanymus. 


. “Nusidėjėliai ras mano šir- 


dyje šaltinį ir neribotas 
gailestingumo jūras. 


„ “Drungnosios sielos taps 


uolios. 


„“Uoliosios gi greitai pa- 


sieks tobulybės viršūnės. 


„“Aš laiminsiu kiekvieną 


vietą, kur bus išstatytas ir 
gerbiamas mano širdies 
paveikslas. 


“Kunigams suteiksiu dova- 
ną suminkštinti net la- 
biausiai sukietėjusias nu- 
sidėjelių širdis. 

55 


11. “šį pamaldumą platinan- 
čiųjų vardai bus įrašyti 
mano širdyje ir niekada 
nebus iš jos išdildyti. 

12. “Dėl mano širdies viską 
viršijančio gailestingumo 
aš tau prižadu, kad jos vi- 
sagalė meilė suteiks pas- 
kutinę atgailos malonę vi- 
siems, kurie priims Komu- 
niją per devynis pirmuo- 
sius (mėnesio) penktadie- 
nius paeiliui; jie nemirs 
mano nemalonėje ir be Sa- 
kramentų. Mano dieviškoji 
Širdis bus jiems saugi prie- 
glauda paskutinėje jų (gy- 
venimo) valandoje.?? 


Ištikimai pildę M. Apaštala- 
vimo pareigas nariai turi ypa- 
tingas teises į tuos Išganyto- 
jo duotus prižadėjimus. 


T 

Maldos Apaštalavimo 
PROMOTORIAI 


Geras Promotorius yra sava- 
noris V. Jėzaus Širdies bendra- 
darbis. Jam rūpi atvesti prie 
tos dieviškos Širdies kuo dau- 
giausiai sielų. Už savo uolų ir 
ištikimą darbą jis įsigyja ypa- 
tingą Išganytojo meilę: “Tą 
pamaldumą platinančiųjų var- 
dai bus įrašyti mano širdyje ir 
niekada neištrinti". 


Promotorių Pareigos 
1. Atydžiai skaito knygutę 
MALDOS APAšTALAVIMAS, 
kad ir pats aiškiai suprastų ir 
galėtų paaiškinti kitiems, ko- 
kias pareigas Maldos Apašta- 
lavimas uždeda savo nariams, 
ir kokias teikia malones. Ly- 
giai privalo žinoti kuo skiriasi 
nuo vienas kito trys M. A. na- 
rių laipsniai. 
57 


2. Promotoriai ieško M. Apaš- 
talavimo Sąjungai naujų na- 
rių: tarp savo namiškių, gimi- 
nių, pažįstamų, net ir atšalusių 
ir nė velykinės neatliekančių. 
Į M. Ap. galima priimti visus, 
kurie sutinka įrašyti savo var- 
dą į narių knygą ir kas dieną 
paaukoti Švenč. J. širdžiai sa- 
vo mintis, žodžius, darbus ir 
kentėjimus. 

3. Sau pavestus narius Pro- 
motorius aplanko nors vieną 
sykį į mėnesį: primena jiems 
kasdienio pasiaukojimo svar- 
bumą, kalbina prie trečiojo M. 
A, laipsnio, praneša, kada bus 
šv. Valanda, bendra Komuni- 
ja, ar kokios kitos M. A. pa- 
maldos, ar suėjimai. Pasako, 
kokia bus ateinančio mėnesio 
bendroji intencija. 

4. Organizuoja nepertraukia- 
mos Atlyginimo Komunijos 
būrelius iš 7, ar 15, ar 30 asme- 

nų. Apie tai plačiai rašo kny- 
gutė M. Apaštalavimas 53 iki 
66 pusl. 

'5. Stengiasi kuo plačiausiai 
paskleisti M. Ap. mėnesinį lai- 
kraštį “ŽVAIGŽDĘ". Tas Jė- 
zaus Širdies Pasiuntinys skie- 
pija didesnę Jėzaus meilę, aiš- 
kina mėnesines Apaštalavimo 
intencijas, deda narių prisiųs- 
tas intencijas kiekvienai mė- 
nesio dienai, duoda gerų krik- 
ščioniško gyvenimo pamokini- 
mų, pavyzdžių.  Promotoriai 
rūpinasi, kad kiekvienas M. 
Ap. narys imtų “Žvaigždę". 


Susirinkimai 


6. Promotoriai renkasi ma- | 
žiausiai vieną sykį per mėnesį 
pasitarti, kaip būtų galima ge- 
riau apaštalauti. Tų susirinki- 
mų dienotvarkė gali būti to- 
kia: 1. Susirinkimo atidary- 
mas malda. M. Ap. knygutėje 

p. 141. 2. Dvasiškas skaitymas 
apie Švenč. J. Širdį ar M. Apaš- 
talavimą. Skaityti apie 10 — 
15 minučių. 3. Protokolo skai- 
tymas. Žiūrėti, kas buvo nutar- 
ta padaryti iki šio susirinkimo, 
kam pavesta darbas atlikti, ir 
klausti ar padarė. Čia kiekvie- 
nas Promotorius gauna žodį ir 
papasakoja trumpai apie savo 
darbą per parėjusį mėnesį. Ne- 
pamiršti pasakyti, kiek gavo 
naujų narių, kiek įrašė į antrą 
ir trečią laipsnį. Kiek narių 
skaito “Žvaigždę". Ar aplankė 
visus sau pavestus narius? Jei 
ko nors nepadarė, kodėl nepa- 
daryta? 5. Apaštalavimo reika- 
lų svarstymas ir sumanymai. 
Čia tariamasi, kas būtų galima 
padaryti dėl J. Širdies garbės 
per ateinantį mėnesį ir pasi- 
skirstoma darbais. 6. Skubūs 
reikalai: ligonių aprūpinimas, 
papiktinimų pašalinimas, atei- 

nančių švenčių, misijų, reko- 
lekcijų rengimas ir panašūs. 7. 
Susirinkimas baigiamas mal- 
da. Už kiekvieną  Promotorių 
susirinkimą 300 d. atlaidų. 

Stengtis, kad susirinkimai 
neužsitęstų ilgiau, kaip pus- 
antros valandos. Dar geriau 
baigti per vieną valandą. 

7. Promotoriai pasiteirauja 
M. Ap. narių, ar jie neturi ko- 
kių svarbių intencijų pavesti 
Sąjungos narių maldoms. Tas 
intencijas Promotorius suren- 
ka, ir, ar tai pats, ar per Direk- 
torių, pasiunčia “Žvaigždės" 
redaktoriui. 

8. Promotoriai prisideda prie 
visų parapijoje daromų gerų 
darbų. Nelaukia iki pakvies, 
patys pasisiūlo ir už savo pa- 
tarnavimus nelaukia padėkos, 
nei atlyginimo. Ką Promoto- 
rius daro, daro dėl didesnės Jė- 
zaus Širdies garbės ir sielų 1a- 
bo. 

9. Promotoriai atsimena, kai 
didžiausias Jėzaus įsakymas 
mums yra: mylėti vienas kitą 
taip, kaip Jis mus mylėjo. To- 
dėl Promotorių tarpe negali 
būti aštrių ginčų, barnių, kerš- 
to, įskundimų, liežuvavimų ir 
panašių dalykų. Jei kur toks 
triukšmadaris, atsirastų, rei- 
kėtų jį tuojau iš Promotorių 
pašalinti. 

10. Promotoriai ieško rasti 
kuo daugiausiai pagalbininkų 
ir juos padaryti Promotoriais. 


Promotorių Nuopelnai: 


1. Jie tampa ypatingi V. J. 
Širdies draugai ir kaip tokie 
gali tikėtis nepaprastų malo- 
nių gyvenime ir mirtyje. 

2. Bažnyčia teikia šiuos vi- 
suotinus atlaidus: 

Iškilmingo J. Širdžiai pasiau- 
kojimo dieną. 

TURINYS 


Daugelis nesupranta 3 
Jėzaus ir Bažnyčios Mintis .----- 5 
Šiek tiek Istorijos 14 
Jėzaus Karalystės laimėjimas ..-. 16 
Mūsų pasiaukojimas 19 
Tyli ir pasiaukojančioji meilė .-.. 24 
Praktiškos išvados 2 29 
Stengkimės geriau suprasti .--..-. 38 
Rytmetinis pasiaukojimas --...-.--.. 39 
A tidnpun 2 os a 43 
Visa atnaujinti Kristuje ---------.. 46 
šeimų pasiaukojimas 49 
Jėzaus Širdies prižadėjimai 54 
Promokor“ai A i 57 


Du sykiu per metus, kai, pri- 
.sisegę savo ženklelį tą pasiau- 
kojimą atnaujina. 

Du sykiu kas mėnesį, kai sau 
skirtų Globėjų dienose priima 
šv. Komuniją už šv. Tėvo ir 
Bažnyčios reikalus. 

PROMOTORIŲ  GLOBĖJŲ 
SARAŠAS galima rasti knygu- 
tėje “Maldos Apaštalavimas" 
89 puslapyje. 

Maldos Apaštalavimo, lietu- 
vių parapijoms direktoriaus a- 
dresas: Rev. Pr. Aukštikalnis, 
S. J. St. Robert's Hall, Pomfret 
Centre, Conn. 


"Žvaigždės" adresas: 488 E. 
Str., So. Boston 27, Mass. 


